ПРОТОКОЛ № 33
от заседание на Комисия по правни въпроси 
към Висшия съдебен съвет,
проведено на 15 юли 2013 г.

Днес, 15 юли 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:	СВЕТЛА ПЕТКОВА
							ЮЛИЯ КОВАЧЕВА
														
ОТСЪСТВАТ: Незабравка Стоева, Каролина Неделчева

На заседанието присъства Саша Харитонова –  директор дирекция “Правна”  в АВСС. 

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следната допълнителна точка:
- Писмо от Български институт за правни инициативи /БИПИ/ относно Правила за избор на административни ръководители на органите на съдебната власт по чл. 167, ал. 1, т. 2-4 от ЗСВ. /точката се приобщава към т. 6 от дневния ред/

По дневния ред

1. ОТНОСНО: Предложение от Каролина Неделчева – член на ВСС и на Работната група за изработване на ПАРОАВАС, за включване на административни ръководители на съдилища /СГС, ОС-Бургас, ОС-Варна-зам. адм.р-л и РС-Пловдив/ в работната група.

        КОМИСИЯТА ПО ПРАВНИ ВЪПРОСИ
Р Е Ш И:

1.1. ПРИЕМА предложението на Каролина Неделчева – член на ВСС и на Работната група за изработване на ПАРОАВАС и включва в Работната група административните ръководители на СГС, ОС-Бургас, ОС-Варна-зам. адм.р-л и РС-Пловдив.

2. ОТНОСНО: Правилник за администрацията на Върховния административен съд. 
Приложение: Писмо № 11-02-040/15.05.2013 г.

КОМИСИЯТА ПО ПРАВНИ ВЪПРОСИ
Р Е Ш И:
	          
2.1. Предлага на Висшия съдебен съвет на основание чл. 342, ал. 1 от Закона за съдебната власт да приеме Правилника за администрацията на Върховния административен съд.
2.2. Точка 2 да бъде включена като допълнителна точка за заседанието на ВСС на 17.07.2013 г.

3. ОТНОСНО: Извлечение от протокол № 27/26.06.2013 г. на комисия „Бюджет и финанси” към ВСС, с което е прието решение за реда за възлагане на обществени поръчки по реда на ЗОП.
Приложение: Доклад от К. Василева – н-к отдел „ЮОДКВСС”

КОМИСИЯТА ПО ПРАВНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ извлечението от протокол № 27/26.06.2013 г. на комисия „Бюджет и финанси” към ВСС, с което е прието решение за реда за възлагане на обществени поръчки по реда на ЗОП.

4. ОТНОСНО:  Решение по протокол № 25/01.07.2013 г. на комисия „Професионална етика и превенция на корупцията” към ВСС, с което се иска предоставяне на информация по изпълнение на мерките, заложени в план-графика по изпълнение на мерките, предвидени в Стратегията за превенция и борба с корупцията в съдебната система.

КОМИСИЯТА ПО ПРАВНИ ВЪПРОСИ
Р Е Ш И:

4.1. Възлага на Саша Харитонова – директор на дирекция „Правна” да обобщи предоставената от КПЕПК информация и да уточни мерките и действията, относими към дейността на Комисията по правни въпроси.

5. ОТНОСНО:  Решение по протокол № 26/09.07.2013 г. на Комисия по анализ и отчитане степента на натовареност на органите на съдебната власт, с което изпраща проект на отговор до Главния прокурор на Република България във връзка с дейността на Работната група за изготвяне на анализ на степента на натовареност на военните съдилища и военните прокуратури.
Приложение: Писмо № 11-03-830/04.07.2013 г. от Главния прокурор на РБългария. 

КОМИСИЯТА ПО ПРАВНИ ВЪПРОСИ
Р Е Ш И:

5.1. ПРИЕМА ЗА СВЕДЕНИЕ решението по протокол № 26/09.07.2013 г. на Комисия по анализ и отчитане степента на натовареност на органите на съдебната власт, с което изпраща проект на отговор до Главния прокурор на Република България във връзка с дейността на Работната група за изготвяне на анализ на степента на натовареност на военните съдилища и военните прокуратури.

6. ОТНОСНО:  Становище от „Център на НПО в Разград”, относно Правила за избор на административни ръководители на органите на съдебната власт.
- Писмо от Български институт за правни инициативи /БИПИ/ относно Правила за избор на административни ръководители на органите на съдебната власт по чл. 167, ал. 1, т. 2-4 от ЗСВ. /допълнителна точка към дневния ред/
Приложение: Становище № 96-00-181/04.07.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

6.1. Становището от „Център на НПО в Разград”, относно Правила за избор на административни ръководители на органите на съдебната власт да се предостави на Комисия „Професионална етика и превенция на корупцията”, за запознаване и съобразяване.
6.2. Обръща внимание на администрацията на ВСС за приемане на становища и въпроси само от лица и организации, посочени в чл. 7 и 8 от Правилата за избор на административни ръководители на органите на съдебната власт.
6.3. Публикуваните становища в противоречие с чл. 7 и 8 от Правилата за избор на административни ръководители на органите на съдебната власт да се отстранят от интернет-страницата на ВСС.
6.4. Становището на „Център на НПО в Разград” да се изпрати на Комисията по предотвратяване и установяване на конфликт на интереси и взаимодействие с Инспектората към ВСС за вземане на решение в частта относно декларацията по чл. 12 от ЗПУКИ.
6.5. На интернет-страницата на ВСС да се публикува и декларацията за имотното състояние и произход на средствата, която кандидатите за административни ръководители представят със заявлението.
.

7. ОТНОСНО: Уведомително писмо от Светлана Попова – главен счетоводител в Окръжен съд гр. Видин във връзка с Договор за групова застраховка „злополука”, сключен между Застрахователно акционерно дружество „ОЗК-Застраховане” и ВСС.
Приложение: Писмо № 11-06-436/03.07.2013 г.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение уведомителното писмо от Светлана Попова – главен счетоводител в Окръжен съд гр. Видин във връзка с Договор за групова застраховка „злополука”, сключен между Застрахователно акционерно дружество „ОЗК-Застраховане” и ВСС.
7.2. ВЪЗЛАГА на дирекция „Правна” да изрази становище по писмото.

	

17.07.2013 г. 		                      ПРЕДСЕДАТЕЛ
НА КОМИСИЯТА:		     
                       ЮЛИАНА КОЛЕВА

Директор дирекция “Правна”:
    			                Саша Харитонова

Сътрудник на КПВ:
                               Мариана Георгиева